Il-Prinċep Philip f'Malta. Ritratt: Facebook - Henry Zammit Cordina  "Kont iffortunat biżżejjed biex niġbed ritratti tal-Prinċep Philip mil-lenti tal-kamera tiegħi," hekk ikkummenta fuq il-midja soċjali l-attur u cameraman Henry Zammit Cordina li fuq il-midja soċjali qasam xi ritratti li ħa hu stess fl-2015 waqt iċ-CHOGM li kien sar f'pajjiżna. Fir-ritratti li huwa ġibed jidhru wkoll ir-Reġina Eliżabetta II kif ukoll il-Prinċep Charles u martu Camilla, id-Dukess ta' Cornwall. I was fortunate enough to capture him through… Posted by Henry Zammit Cordina on Friday, April 9, 2021 Il-Prinċep Philip miet fl-età ta' 99 sena nhar il-Ġimgħa 9 ta' April u l-funeral tiegħu se jsir nhar is-Sibt 17 ta' April. Huma biss 30 persuna li se jkunu mistiedna biex jagħtu l-aħħar tislima, bl-avveniment se jkun imxandar b'mod dirett fuq it-televiżjoni Ingliża. Aqra: Malta ssellem lill-Prinċep Philip b'tiri bil-kanuni nhar is-Sibt It-trasmissjoni se titwassal ukoll fuq TVM2 mit-3pm 'il quddiem. Qabel, għall-ħabta ta# nofsinhar mill-Barrakka ta' Fuq se jiġu sparati tiri bil-kanuni biex isellmu lill-Prinċep Philip. Aqra wkoll: Filmat: Prince Charles isellem il-memorja ta' missieru, il-Prinċep Philip